Ce trebuie să știi atunci când cumperi o mașină nouă. Sfaturile specialiștilor.
Înainte să îți cumperi o mașină, fii atent la sistemele de siguranță și asistență. Ai grijă ca mașina ta să aibă senzori de parcare și de collision assist. Mai trebuie să fii atent și la siguranța mașinii, dar și la garanție.
Vrei să îți iei o mașină nouă, dar nu știi încă ce să iei în calcul pentru alegerea ei? Mihai Strugaru este consilier de vânzări auto și spune că în primul rând trebuie să fii atent la ce sisteme de asistență îți oferă mașina. De asemenea, mai trebuie să ții seamă de sistemele de siguranță."Aici la asistență vorbim de senzor de parcare față spate, cameră pentru mersul în marșalier. Când vorbim de siguranță, trebuie să includem neapărat sistemele de collision assist, adică atunci când mașina frânează singură ca să evite un impact. La fel, avem sistemul de sistemul de păstrare al benzii de rulare, cu intervenție sau fără.", a explicat Mihai Strugaru, consilier vânzări Colina Motors.Valentin a mers la showroom pentru un drive test. El știe ce urmărește atunci când își cumpără o mașină nouă."Pentru mine este foarte importantă siguranța, iar din acest punct de vedere, vreau ca siguranța să fie pe primul loc. Pe locul doi vreau confort, iar în al treilea rând, pentru că sunt o fire destul de sportivă și spontană, mai ales în condus, mă mai interesează consumul.", a precizat Valentin, client.